Xorazm viloyati, Shovot tumani hokimi lavozimiga Odilbek Ortiqov tasdiqlandi. Foto: Xorazm viloyati hokimligi Xalq deputatlari Shovot tumani Kengashining navbatdan tashqari sessiyasi bo‘lib o‘tdi. Unda tashkiliy masala ko‘rildi. Shovot tumani hokimi vazifasida ishlab kelgan Hakimboy Otaxonov o‘z arizasiga binoan egallab turgan lavozimidan ozod qilindi. Xorazm viloyat bandlik bosh boshqarmasi boshlig‘i vazifasida ishlab kelgan Odilbek Sadullayevich Ortiqov Shovot tumani hokimi lavozimiga tasdiqlandi. Sessiya ishida Xorazm viloyati hokimi Farhod Ermanov qatnashdi va so‘zga chiqdi.